Sinjali ta’ traffiku li għadhom kif twaħħlu fi Triq Santa Katerina fil-Għargħur kienu vvandalizzati jew saħansitra rrapportati nieqsa. Fi stqarrija Transport Malta qalet li biex tassigura tmexxija tat-traffiku aħjar, l-awtorità implimentat għadd ta’ bidliet fit-triq imsemmija. Qalet li dawn il-bidliet kienu possibbli wara l-għeluq tal-kamra tan-nar fl-istess triq. Waqt li appellat lill-pubbliku li seta’ kien xhud ta’ dan il-vandaliżmu biex jirrapporta lill-Pulizija, TM qalet li għamlet rapport lill-pulizija biex tinvestiga dan il-każ. Hija sostniet ukoll li l-vandaliżmu tas-sinjali tat-traffiku jistgħu jwasslu għal aċċidenti serji.